13. Ulac win meḥquren am win ittezzin, ittenḍen i kullec, yessenqaden, akken neqqar, « lqaɛ n ddunit (34) », yettqelliben ad iẓer ayen i iḍerrun deg terwiḥin n wiyaḍ, ur yeẓri belli ilaq-as kan ad iwali leḥraca yellan deg-s yerna ad as-yefk leḥmala i iṣeḥḥan. Leḥmala-agi ur ilaq ad tili d taqesḥant, mebla ccan, neɣ d tin ara k-yeǧǧen meɣcuceḍ seg wayen d-yekkan sɣur Yirebbiten d yimdanen. Ayen d-itekken sɣur yiṛebbiten yeḥwaǧ leqder, imi izad akk ɣef wiyaḍ ; ma d wayen d-itekken sɣur yimdanen yehwaǧ leḥmala, imi d imawlan i nella (nemqarab) ; teḥwaǧ, daɣen, kra n lemɣiḍa, imi ur ɛlimen ara s wayen n dir, am win ara ɣyagin ad nefreq gar umellal d uberkan.